**Zápisnica z výročnej členskej schôdze ZO SZZ Moravský Svätý Ján, konanej dňa 1.3.2015**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Výročná členská schôdza (VČS) sa konala v Areále záhradkárov ZO.**

**Členskú schôdzu zahájil predseda ZO SZZ priateľ Ing. Imrich Hušek. Privítal prítomných členov ZO, zvlášť srdečne starostu obce p. Antona Emricha a zároveň aj delegáta OV SZZ priateľa Ing. Alojza Kunšteka, ktorý sa zároveň zúčastnil aj ako predseda ZO SZZ Sekule a tiež tajomníka ZO SZZ Sekule Ing. Mareka Kunšteka.**

**Členskú schôdzu oboznámil s návrhom programu VČS, ktorý bol schválený.**

**Následne prebehla voľba mandátovej, volebnej a návrhovej komisie.**

**Správu o činnosti a plán hlavných úloh na rok 2015 predniesol tajomník ZO priateľ Marián Benkovič.**

**V Správe bolo kladne vyzdvihnuté, že neklesá počet členov ZO, prijímaní sú noví, mladí členovia.**

**Za veľmi úspešné možno považovať aj usporiadanie dvoch výstav ovocia, zeleniny a kvetov a to miestnej počas konania habánskych hodov a oblastnej Plody Pomoravia, konanej počas Svätojánskeho jarmoku.**

**Aktuálne je stále využitie areálu.**

**V správe bola vysoko hodnotená spolupráca s Obecným úradom a najmä spolupráca so ZO SZZ Sekule.**

**Správu o hospodárení a zároveň aj revíznu správu predniesol predseda ZO Ing. Imrich Hušek.**

**V priebehu roku 2014 sa vzdala funkcie pokladníčka priateľka Emília Staňková. Výbor od menovanej postupne preberal financie a ďalšie dokumenty spojené s hospodárením. Bola spracovaná uzávierka hospodárenia za rok 2014 a boli zaslané potrebné dokumenty na Daňový úrad do Šaštína. V hospodárení neboli zistené nezrovnalosti.**

**Zároveň bolo konštatované, že z dôvodu zefektívnenia hospodárenia bude potrebné rokovanie so Slovenskou sporiteľňou z dôvodu vysokých nákladov za vedenie účtu a tiež s SPP a Slovenskými elektrárňami z dôvodu zníženia poplatkov za odber plynu a elektriny.**

**Ďaľším dôležitým bodom bola Informácia o vzniku nového regionálneho celku Pomoravie Okresný výbor Malacky a príprava okresnej konferencie.**

**Informáciu predniesol delegát OV SZZ priateľ Ing. Alojz Kunštek. Ako hlavné dôvody vzniku nového subjektu uviedol najmä pedologické podmienky pre záhradkárov, ďalej dopravná dostupnosť (vzdialenosť do Senice cca 40 km, do Malaciek 18 km), veľký rozdiel v hustote spojov a v neposlednom rade aj to, že tieto organizácie sú stále na okraji záujmu OV SZZ Senica. Predmetná vec bola predrokovaná aj na RV SZZ v Bratislave, kde nevidia v sformovaní nového subjektu problém.**

**Podporu k návrhu vyslovil aj predseda ZO Ing. Imrich Hušek.**

**K návrhu sa kladne vyjadril aj starosta obce p. Anton Emrich.**

**O návrhu na začlenenie do nového regionálneho celku sa uskutočnilo ihneď po prerokovaní hlasovanie. Všetci prítomní (28 prítomných členov z celkového počtu 48 členov ZO) sa jednomyselne vyjadrili k začleneniu do nového subjektu Pomoravie Okresný výbor Malacky a dalo výboru ZO mandát na rokovanie o vstupe do nového subjektu.**

**Na VČS sa uskutočnila voľba členov výboru. VČS zvolila na funkčné obdobie 2015 -2020 za predsedu ZO Ing. Imricha Hušeka, za tajomníka pr. Mariána Benkoviča, za hospodára pr. Dušana Kunšteka, za pokladníčku pr. Soňu Chválovú, a za členov výboru pr. Helenu Blaškovú, Richarda Chvála, Ing. Janku Chrenovú, Jozefa Matejoviča a Mgr. Miroslava Gúčika. Za predsedníčku KRK VČS zvolila priateľku Annu Mračnovú.**

**VČS uložila v súlade s výsledkami volieb do výboru ZO vykonať zmeny pri disponovaní s bankovým účtom ZO podpisovým vzorom v Slovenskej sporiteľni, a.s. na účte číslo 37237220/0900 nasledovne : Vymazať : Emília Staňková – ukončenie funkcie pokladník, podpisový vzor vybaviť pre Soňu Chválovú z dôvodu zvolenia do funkcie pokladník a pre Mariána Benkoviča z dôvodu zvolenia do funkcie tajomník. Podpisový vzor ponechať u novozvoleného predsedu ZO Ing. Imricha Hušeka.**

**VČS zvolila za delegáta na okresnú konferenciu predsedu ZO SZZ priateľa Ing. Imricha Huška.**

**V diskusii vystúpil priateľ Rudolf Chrena s dotazom, či by sa na Býčnici nedali neobrábané parcely pokosiť, aby sa zabránilo zaplevelovaniu tých obrábaných. Výbor sa bude problémom zaoberať.**

**Starosta p. Emrich ocenil činnosť ZO a vyjadril ochotu pomôcť a spolupracovať aj v budúcnosti.**

**Na základe správy mandátovej komisie sa VČS zúčastnilo 28 členov zo 48, čo predstavuje 58,33%, t.j. – VČS bola uznášaniaschopná a všetky uznesenia sú platné.**

**VČS ukončil a prítomným poďakoval za účasť predseda ZO SZZ priateľ Ing. Hušek.**

**Zapísal: Marián Benkovič, tajomník ZO SZZ Overovatelia:**